**Antoine Morand** (s. 18. helmikuuta 1999 Mercier, Quebec, Kanada) on kanadalainen jääkiekkoilija, joka pelaa SM-liigajoukkue Saimaan Pallossa. Hän on pelipaikaltaan keskushyökkääjä.

Ura
---

### Seuraura

Morand pelasi kauden 2014–2015 QM18AAA-juniorisarjan Châteauguay Grenadiersissa. Hän oli tehoilla 18+37=55 joukkueen paras syöttäjä ja toiseksi paras pistemies Maxime Comtois'n jälkeen. Morand jakoi myös Comtois'n kanssa Grenadiersin sisäisen tehotilaston voiton lukemalla +18. Hän jakoi myös tehoilla 12+18=30 koko QMAAA:n pudotuspelien maalipörssin voiton Comtois'n ja Lac St-Louis Lionsin Ryan Brushettin kanssa sekä sijoittui pistepörssissä toiseksi edellään vain Comtois. Morand voitti sarjan mestaruuden. Hän voitti kauden aikana myös Telus Cupin hopeaa.

Acadie–Bathurst Titan varasi Morandin koko QMJHL:n varaustilaisuuden toisena pelaajana Joe Velenon jälkeen kesällä 2015. Hän siirtyi joukkueeseen kaudeksi 2015–2016 tehden tulokaskautensa aikana 48 runkosarjaottelussa tehot 14+36=50 ja viidessä playoff-ottelussa kolme syöttöpistettä. Morand valittiin kauden päätteeksi liigan tulokkaiden tähdistökentälliseen. Kaudeksi 2016–2017 hänet nimettiin Titanin varakapteeniksi. Morand oli tehoilla 28+46=74 joukkueen toiseksi paras pistemies Christophe Boivinin jälkeen. Pudotuspeleissä hän oli Titanin paras syöttäjä kymmenellä syöttöpisteellään. Morand pelasi kauden aikana myös CHL Top Prospects Gamessa.

Anaheim Ducks varasi Morandin toisella kierroksella 60. pelaajana NHL:n varaustilaisuudessa 2017. Kaudella 2017–2018 hän jatkoi Titanissa, jonka sisäisen pistepörssin Morand voitti tehoilla 26+50=76. Morand voitti kauden päätteeksi QMJHL:n mestaruuden, President’s Cupin sekä myös Memorial Cupin.

Toukokuussa 2018 Morand teki kolmivuotisen NHL-tulokassopimuksen Anaheim Ducksin kanssa. Kesäkuussa Acadie-Bathurst Titan kauppasi hänen ja hyökkääjä Jordan Maherin QMJHL-oikeudet Halifax Mooseheadsiin vaihdossa vuosien 2018 ja 2019 ensimmäisen sekä vuosien 2018 ja 2020 kolmannen kierroksen varausvuoroihin. Morand nousi kaudella 2018–2019 joukkueen kapteeniksi. Neljännessä konferenssivälieräottelussa 10. huhtikuuta 2019 Moncton Wildcatsia vastaan hän teki Mooseheadsin 4–2-voittoon päättyneen ottelun voittomaalin, joka ratkaisi joukkueelle paikan konferenssifinaaleissa. Morand eteni Mooseheadsin kanssa aina President’s Cup -finaaleihin saakka, mutta mestaruuden vei kuitenkin Rouyn-Noranda Huskies otteluvoitoin 4–2. Mooseheads osallistui kauden päätteeksi isäntäjoukkueena Memorial Cup -lopputurnaukseen. Morand oli kolmella osumallaan joukkueen paras maalintekijä Samuel Asselinin kanssa. Mooseheads eteni finaaliin, mutta turnauksen voitti lopulta kuitenkin jälleen Rouyn-Noranda Huskies lukemin 2–4.

Kaudeksi 2019–2020 Morand siirtyi Anaheim Ducksin organisaatioon. Hän pelasi kauden kokonaan AHL-joukkue San Diego Gullsissa, jossa Morandin tulokaskausi toi 54 runkosarjaottelussa tehot 5+11=16. Myös alkukauden 2020–2021 hän pelasi Gullsissa, kunnes maaliskuussa 2021 Ducks kauppasi Morandin ja kesän 2023 seitsemännen kierroksen varausvuoron Tampa Bay Lightningiin vaihdossa hyökkääjä Aleksandr Volkoviin. Hän pelasi loppukauden AHL-joukkue Syracuse Crunchissa, jossa Morand vietti myös alkukauden 2021–2022, kunnes maaliskuussa 2022 Lightning kauppasi hänet San Jose Sharksiin vaihdossa maalivahti Aleksei Melnitšukiin. Morand pelasi loppukauden farmijoukkue San Jose Barracudassa.

Heinäkuussa 2022 Morand teki vuoden mittaisen sopimuksen Saksan DEL-liigassa pelaavan Augsburger Pantherin kanssa. Hänen sopimuksensa kuitenkin purettiin yhteisymmärryksessä jo syyskuussa. Muutamaa päivää myöhemmin Morand teki 1+1-vuotisen sopimuksen SM-liigajoukkue Saimaan Pallon kanssa. Seuran toimitusjohtaja Jussi Markkasen mukaan hänen sopimuksessaan Pantherin kanssa oli purkupykälä, kun toinen joukkueessa pelannut ulkomaalaispelaaja ei ehtinyt saada Saksan kansalaisuutta ja Morand jäi näin ollen ylimääräiseksi pelaajaksi Pantherin ulkomaalaiskiintiössä. Hän oli tehoilla 4+22=26 SM-liigan runkosarjassa viimeiseksi jääneen SaiPan paras syöttäjä ja toiseksi paras pistemies Ville Meskasen jälkeen. Maaliskuussa 2023 Morand teki seuran kanssa vuoden mittaisen jatkosopimuksen.

### Maajoukkueura

Morand edusti Canada Redin joukkuetta World U-17 Hockey Challengessa vuonna 2015, jolloin hän jakoi kolmella osumallaan joukkueen sisäisen maalipörssin voiton Joël Teasdalen ja Josh Brookin kanssa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2014–2015 | Châteauguay Grenadiers | QMAAA | 41 | 18 | 37 | 55 | 34 | 16 | 12 | 18 | 30 | 16 |
| 2015–2016 | Acadie-Bathurst Titan | QMJHL | 48 | 14 | 36 | 50 | 37 | 5 | 0 | 3 | 3 | 0 |
| 2016–2017 | Acadie-Bathurst Titan | QMJHL | 67 | 28 | 46 | 74 | 52 | 11 | 2 | 10 | 12 | 8 |
| 2017–2018 | Acadie-Bathurst Titan | QMJHL | 66 | 26 | 50 | 76 | 57 | 20 | 8 | 11 | 19 | 18 |
|  | Acadie-Bathurst Titan | M-Cup | – | – | – | – | – | 4 | 0 | 2 | 2 | 4 |
| 2018–2019 | Halifax Mooseheads | QMJHL | 62 | 22 | 48 | 70 | 40 | 23 | 5 | 10 | 15 | 10 |
|  | Halifax Mooseheads | M-Cup | – | – | – | – | – | 4 | 3 | 1 | 4 | 2 |
| 2019–2020 | San Diego Gulls | AHL | 54 | 5 | 11 | 16 | 31 | – | – | – | – | – |
| 2020–2021 | San Diego Gulls | AHL | 21 | 1 | 5 | 6 | 12 | – | – | – | – | – |
|  | Syracuse Crunch | AHL | 19 | 5 | 7 | 12 | 17 | – | – | – | – | – |
| 2021–2022 | Syracuse Crunch | AHL | 44 | 4 | 6 | 10 | 21 | – | – | – | – | – |
|  | San Jose Barracuda | AHL | 14 | 1 | 3 | 4 | 4 | – | – | – | – | – |
| 2022–2023 | SaiPa | SM-liiga | 59 | 4 | 22 | 26 | 30 | – | – | – | – | – |
| 3 kautta | yhteensä | AHL | 152 | 16 | 32 | 48 | 85 | – | – | – | – | – |
| 1 kausi | yhteensä | SM-liiga | 59 | 4 | 22 | 26 | 30 | – | – | – | – | – |

Lähteet
-------

* Antoine Morand The Internet Hockey Databasessa (englanniksi)
* Antoine Morand Eurohockey-sivustolla (englanniksi)
* Antoine Morand *Elite Prospects*. Everysport Media Group AB.  (englanniksi)

### Viitteet

1. 1 2  Pikavisiitiltä Saksasta Suomen kentille – Antoine Morand vahvistamaan SaiPan hyökkäystä *Jatkoaika.com*.  9.9.2022. Jatkoaika r.y. Viitattu 9.9.2022.
2. 1 2 3 4 5 6 7  Antoine Morand *Elite Prospects*. Everysport Media Group AB.  (englanniksi)
3. ↑  Elite Prospects - Châteauguay Grenadiers *eliteprospects.com*. Everysport Media Group AB. Viitattu 9.9.2022. (englanniksi)
4. ↑  Elite Prospects - QMAAA Stats 2014-2015 *eliteprospects.com*. Everysport Media Group AB. Viitattu 9.9.2022. (englanniksi)
5. ↑  Elite Prospects - QMJHL Entry Draft 2015 *eliteprospects.com*. Everysport Media Group AB. Viitattu 23.6.2018. (englanniksi)
6. ↑  Elite Prospects - Acadie-Bathurst Titan *eliteprospects.com*. Everysport Media Group AB. Viitattu 23.6.2018. (englanniksi)
7. ↑  2017 Sherwin-Williams CHL/NHL Top Prospects Game Rosters *chl.ca*.  14.12.2016. Toronto, ON:  The Canadian Hockey League. Viitattu 9.9.2022. (englanniksi)
8. ↑  Elite Prospects - Acadie-Bathurst Titan *eliteprospects.com*. Everysport Media Group AB. Viitattu 23.6.2018. (englanniksi)
9. ↑  Ducks Sign Morand to Three-Year Entry-Level Contract *nhl.com/ducks*.  30.5.2018. Anaheim Ducks. Viitattu 23.6.2018. (englanniksi)
10. ↑  Mooseheads trade for pair of Memorial Cup Champions *halifaxmooseheads.ca*.  1.6.2018. Halifax Mooseheads. Viitattu 23.6.2018. (englanniksi)
11. ↑  box score - QMJHL *theqmjhl.ca*.  10.4.2019. The Canadian Hockey League. Viitattu 9.9.2022. (englanniksi)
12. ↑  Elite Prospects - Halifax Mooseheads *eliteprospects.com*. Everysport Media Group AB. Viitattu 9.9.2022. (englanniksi)
13. ↑  Lightning acquire F Antoine Morand, 2023 seventh-round pick from Anaheim *nhl.com/lightning*.  25.3.2021. TAMPA BAY:  Tampa Bay Lightning. Viitattu 9.9.2022. (englanniksi)
14. ↑  Sharks Acquire Forward Antoine Morand from Tampa Bay *nhl.com/sharks*.  21.3.2022. SAN JOSE, CA:  San Jose Sharks. Viitattu 9.9.2022. (englanniksi)
15. ↑  Panther verpflichten Center Antoine Morand *aev-panther.de*.  27.7.2022. Augsburger Panther Eishockey GmbH. Viitattu 9.9.2022. (saksaksi)
16. ↑  Antoine Morand verlässt die Panther *aev-panther.de*.  6.9.2022. Augsburger Panther Eishockey GmbH. Viitattu 9.9.2022. (saksaksi)
17. ↑  Elite Prospects - SaiPa *eliteprospects.com*. Everysport Media Group AB. Viitattu 13.3.2023. (englanniksi)
18. ↑  Antoine Morand jatkaa SaiPassa kaudella 2023-2024 *saipa.fi*.  2.3.2023. Liiga-SaiPa Oy. Viitattu 2.3.2023.
19. ↑  Elite Prospects - Canada Red U17 *eliteprospects.com*. Everysport Media Group AB. Viitattu 9.9.2022. (englanniksi)

SaiPa – SM-liiga
4 Anttalainen |
5 Moro (**A**) |
6 Airola |
7 Rajaniemi |
10 Kivenmäki |
11 Karvinen |
12 Laakso |
13 Helewka (**A**) |
15 Lohisalo |
17 Morand |
21 Appelgren (**A**) |
22 Aho |
22 Loukkojärvi |
26 Ruusunen |
28 Niemelä |
30 Piiroinen |
31 Kiviaho |
33 Vuorinen |
35 Varis |
39 Ojantakanen |
46 Kiukas |
50 Rikkilä |
51 Kalapudas |
55 Trejbal |
56 Kilpeläinen |
57 Hokkanen |
62 Tauslahti |
70 Naukkarinen |
71 Siikonen (**C**) |
72 Virtanen |
74 Tammela |
77 Hietala |
80 Vainikainen |
90 Lipiäinen |
-- Gabriel |
-- Hiltunen |
-- Tiihonen  

Valmentajat Hämäläinen – Immonen – Goldberg – Ore – Ropo – Kadera